Когато от скръбта се ражда свято място: Манастирът Свети Никола
Днес православната църква почита Свети Никола Летни. Празнуват и в бобошевското село Смочево. От години местните хора развиват манастирски комплекс със собствени средства и усилия. Австриец е сред хората дали най-много за манастира Свети Никола. Казва се Харолд. В Смочево го наричат Хари. Приятел е с всички в селото. Дошъл в България случайно преди 6 години. Приятели го завели в Смочево, в храма Свети Никола. Останал пленен завинаги. "Моят живот е тук в България, аз много обичам тук", разказва на развален български Хари. Ангел Рафаилов е човекът, който започва да строи Смочевският манастир. Преди 22 години той губи дъщеря си при катастрофа. Потънал в тъга, отива при баба Ванга. "Тя ми каза така: макар че имаш голяма скръб, ти след като започнеш да строиш манастира, и като отидеш на това свято място, ще бъдеш щастлив цял живот. Пресечка Много деца се родиха чрез молитви, имаме много хора и други, които бяха болни от ракови заболявани, чрез молитви, получават изцеление пресечка Аз съм много щастлив човек", разказа пред Bulgaria ON AIR Ангел Рафаилов. Манастирският комплекс продължава да се строи. Изписаните книги с благодарности от посетители вече са десетки.По публикацията работи: Боряна Павлова